tomron87/hebrew-wikipedia-sentences-corpus huggingface dataset:
בסדרה נכללים שירים אשר נמכרו עוד באלבום (Descendants (Original TV Movie Soundtrack שיצא ב-31 ביולי 2015. גם באלבום (Descendants 2 (Original TV Movie Soundtrack נכללו עוד 3 שירים, האלבום ייצא ב-21 ביולי 2017.
שנה פרס קטגוריה מועמד תוצאה2016פרסי בחירת הנוערבחירת הטלוויזיה: סדרה מונפשתהיורשים: עולם מרושע
היורשים 2 הוא סרט מקורי של ערוץ דיסני שהופק לטלוויזיה, ויצא לאקרנים ב-21 ביולי 2017 בערוצים: ערוץ דיסני, דיסני XD, Lifetime, Freeform ו-ABC.
הסרט ממשיך את אירועי הסרט הקודם, ביחד עם סדרת הספין-אוף.
הטריילר הרשמי של הסרט הועלה לערוץ היוטיוב הרשמי של ערוץ דיסני ביולי 2016. בישראל, הסרט שוחרר למנויי וידאו על פי דרישה ב-23 ביולי 2017 והוא שודר בהקרנת בכורה בערוץ דיסני ישראל ב-31 באוגוסט 2017.
לוני מבקשת להצטרף לקבוצה, אך מקבלת סירוב נוכח הלחץ שצ'אד מטיל על ג'יי בקובעו כי על הקבוצה להיות מורכבת מקפטן ושמונה גברים.
בעודה מסתתרת מן העיתונות בחדר של קרלוס וג'יי, מאל שואלת גם את קרלוס האם הוא מתגעגע לימי הרשע ואף זה משיב לה בשלילה.
בנוסף, מאל נותנת לקרלוס מסטיק אמת שהכינה לבקשתו, כדי שיוכל לחשוף לג'יין את רגשותיו האמיתיים, אך דוד (הכלב של קרלוס) אוכל את המסטיק מידה של מאל ורוכש את היכולת לדבר - אם כי בכנות מוחלטת.
במקביל, על אי האבודים, בהיעדרם של מאל, איווי, קרלוס וג'יי, אומה - בתה של אורסולה, הארי הוק - בנו של קפטן הוק וגיל - בנו של גסטון, השתלטו על האי ועל שטחי הטריטוריות הישנים שלהם.
עם זאת, אומה אינה מרוצה מכך שהיא נאלצת לבזבז את ימיה וחייה באי בעוד מאל, שהיא אויבתה המושבעת, זכתה לעזוב את האי ולחיות חיים חדשים באורדון.
בעודה מתבוננת בקפידה בסיקור הטלוויזיה של אורדון על מאל במסעדת ה"פיש אנד צ'יפס של אורסולה" של אימה יחד עם הארי וגיל, אומה נשבעת כי היא תכבוש את אורדון והעולם יידע מהו שמה ("What's My Name").
במהלך הפיקניק שלהם, בן מגלה את ספר הלחשים של מאל בסל.
מאל מנסה ללא הצלחה להטיל כישוף "ביטול רגע" על בן וזה האחרון כועס על מאל משום ששמרה ממנו שמירת סודות.
כתוצאה מכך, מאל מודה בפניו על כך שהיא אינה מרוצה מהצורך שלה להעמיד פנים על מנת להשתלב באורדון.
בסערת הרגשות שלה, מאל רוכבת מאורדון אל האי באמצעות הקטנוע שבן קנה לה.
באי, מאל מגיעה אל המספרה של ליידי טרמיין, שם דיזי טרמיין מעצבת מחדש את שיערה של מאל ומחזירה את צבעו לסגול.
באורדון, איווי מראה לבן פתק שמאל השאירה מאחוריה, שם היא מודיעה על כך שהיא חזרה אל האי ומחזירה לבן את הטבעת שהוא נתן לה בסוף הסרט הקודם.
בן מרגיש מאולץ ללכת אל האי ולהתנצל בפני מאל, ואיווי, אשר מסכימה בחוסר רצון ללכת איתו, מביאה איתה קרלוס וג'יי.
עם בואו על האי, התנהגותו של בן בולטת ומושכת תשומת לב, וילדי הנבלים מייעצים לו איך להתמזג באי ("Chillin' Like a Villain").
בן מוצא את מאל בבית הקודם שלה, מתוודה בפניה על אהבתו ומתחנן שתחזור אל אורדון.
למרות וידוייו, מאל דוחה אותו באמונה כי ייטב לו יותר בלעדיה.
לאחר מכן, מאל מסרבת לדבר עם איווי בעוד בן עוזב את האזור מדוכדך.
כשהם מבחינים מאוחר מדי כי בן חסר, הארי מופיע ומעביר לאיווי, קרלוס וג'יי מסר עבור מאל בשם אומה, הדורשת ממאל להתמודד איתה לבדה במסעדה של אורסולה, אם ברצונה לראות שוב את בן.
מאל כועסת על חבריה על שהביאו איתם את בן והיא עוזבת על מנת להתעמת עם אומה לבדה.
לאחר חילופי עלבונות, אומה מאתגרת מאל בהורדת ידיים - אם מאל תנצח, אומה תחזיר את בן, אך אם אומה תנצח, על מאל להביא את השרביט של הפיה הסנדקית תמורת בן.
אומה מנצחת ומאיימת על מאל כי אם היא תעז לספר על כך לאחרים, גם אז העסקה תתבטל.
ילדי הנבלים מחליטים לתת לאומה זיוף תלת-ממדי של השרביט ולהשתמש בפצצות עשן על מנת לעכב את אומה בגילוי כי השרביט שניתן לה מזויף.
איווי מבקשת ממאל לחזור לאורדון, אבל מאל אומרת לה כי ליבה אומר לה להישאר.
באורדון, קרלוס וג'יי תופסים את צ'אד משתמש ללא רשות במדפסת התלת־ממד של קרלוס.
כשהוא עוזב, צ'אד מתעניין מדוע הם מכינים עותק של השרביט של הפיה הסנדקית, ותחת ההשפעה של מסטיק האמת, דוד פולט בטעות כי בן נתפס ונלכד.
ללא ידיעת הנוכחים, לוני, החולפת על פני החדר, שומעת אותם.
במדשאות של הקמפוס, לוני דורשת מקרלוס וג'יי לבוא איתם או שהפיה הסנדקית תדע על כך, והשניים מסכימים להביא אותה בחוסר רצון.
על הספינה שלה, אומה מביעה כלפי בן את כעסה על כך שלא נבחרה להיות מהארבעה שיבואו אל אורדון, תוצאה שלילית שבן לא חשב עליה מראש.
בן מזמין אותה באהדה לבוא לאורדון, אך זאת מסרבת, בתואנה כי ברצונה להגיע לשם בכוחות עצמה.
ילדי הנבלים ולוני מגיעים לספינה עם השרביט המזויף ומבצעים את עסקת החילופין של השרביט תמורת בן עם אומה וצוות הפיראטים שלה ("It's Goin' Down").
כשהיא מנסה להשתמש בשרביט, אומה מבינה כי השרביט מזויף ובתגובה מתפתח קרב חרבות בין ילדי הנבלים, בן ולוני לבין צוות הפיראטים של אומה, עם אומה, הארי וגיל בראשם.
ילדי הנבלים, בן ולוני מבצעים בריחה חפוזה מהאי, במהלכה מאל שוכחת בטעות את ספר הלחשים שלה.
בחזרה באורדון, ילדי הנבלים מסכימים להיות כנים אחד עם השני.
מאל מודה בכך שלא עמדה בעומס הלחצים שהייתה נתונה להם, והארבעה מבינים שהם אינם יכולים להשליך את עברם כילדי הנבלים, בעיקר מפני שעברם הוא מה שעיצב את אישיותם במידת רבה.
ג'יי מוותר על מעמדו כקפטן קבוצת סייף עבור לוני לאחר שמצא פרצה בספר החוקים של הקבוצה וקרלוס מזמין את ג'יין לנשף המלכותי ושואל אותה אם לאחר מכן, הם יוכלו להיות יותר מאשר חברים, וג'יין נענית בשמחה להצעתו.
על סיפון הספינה בו נערך הנשף, בן מפתיע את כולם על ידי הצגת בת זוגו החדשה, אומה, ואף מציג את מתנתו אליה - הורדת המחסום הקסום שעל אי האבודים לאחת ולתמיד, ואילו מאל המופתעת נעלבת מיחסו של בן אליה ומראה סימני מצוקה.
כדי לפתור את התסבוכת אליה נקלעו ועל מנת להבהיר לבן במי הוא באמת מאוהב, ג'יין ולומייר חושפים את מתנתו של בן אל מאל - חלון ויטראז' המציג את בן כורע ברך לפני מאל בצורתה האמיתית - דבר המוכיח למאל עד כמה הוא אהב אותה כמות שהיא.
מאל מבינה שאומה כישפה את בן, מתוודה על אהבתה אליו ומנשקת אותו, מה ששובר את הכישוף.
מזועזעת מכישלונה, אומה קופצת לים ומשתמשת בשרשרת הקונכייה הקסומה של אימה על מנת להפוך לאוקטופידה (אישה שבחציה היא חצי בת אנוש וחצי תמנון) - כמו אימה לפניה, ומשתמשת בזרועות התמנון שלה על מנת לזרוע הרס על הסיפון.
בפתאומיות, מאל משנה צורה לדרקון - גם כן כמו אימה לפניה, והשתיים נלחמות.
בשיאו של הקרב, בן קופץ למים, יוצר הפסקת אש זמנית ומזמין את אומה לעזור לו לעזור לשאר הילדים הנמצאים על האי האבודים.
אומה מסרבת, אך היא נכנעת ושוחה והרחק, חזרה אל האי.
בחזרה על הסיפון, מאל משתנה חזרה לצורת אנוש כשהיא לובשת בדיוק את אותה השמלה שדמותה בחלון הוויטראז' לובשת, ומוצגת רשמית כגבירת חצר המלוכה.
בהבנה כי מקומה האמיתי הוא באורדון ולצידו של בן, מאל מוסרת לפיה הסנדקית את ספר הלחשים שלה, במטרה להשאיר אותו במוזיאון.
כהכרת תודה על מאמציהם, איווי מבקשת מבן לתת לעוד ילדים מאי האבודים הזמנות שנייה, ובן מסכים לכך.
הסרט מסתיים כשבן, מאל, איווי, קרלוס, ג'יי ושאר האורחים חוגגים ורוקדים על הסיפון המוצף ("You and Me").
בסצנה הראשונה המופיעה לאחר כתוביות הסיום, מוצגת דיזי כשהיא מקבלת את הזמנתו הרשמית של בן לבוא וללמוד באקדמיית אורדון.
בסצנה השנייה המופיעה לאחר כתוביות הסיום, מוצגת אומה כשהיא עולה חזרה מן המים - עדיין בצורת אוקטופידה - ופונה לצופה באומרה כי הסיפור עדיין לא נגמר.
דאב קמרון - מאל, בתה של מליפיסנט והאדס ובת זוגו של בן.
סופיה קרסון - איווי, בתה של המלכה הרעה ובת זוגו של דאג.
בובו סטיוארט - ג'יי, בנו של ג'אפר ובן זוגה של לוני.
קמרון בויס - קרלוס, בנה של קרואלה דה ויל ובן זוגה של ג'יין.
מיטשל הופ - המלך בן, בנם של בל והחיה ובן זוגה של מאל.
צ'יינה אן מקליין - אומה, בתה של אורסולה.
דיאן דואן - לוני, בתם של מולאן ולי שאנג ובת זוגו של ג'יי.
תומאס דוהרטי - הארי, בנו של קפטן הוק.
דילן פלייפייר - גיל, בנו של גסטון.
זכריה גיבסון - דאג, בנו של שטיא, הגמד השביעי של שלגיה ובן זוגה של איווי.
ג'דדיה גודאייקר - צ'אד מקסים, בנם של סינדרלה ונסיך החלומות.
אנה קאת'קארט - דיזי טרמיין, בתה של דריזלה טרמיין, אחותה החורגת של סינדרלה, ונכדתה של ליידי טרמיין.
קיגן קונור טרייסי - בל, אשתו של החיה ואמו של בן.
דן פיין - החיה, בעלה של בל ואביו של בן.
מלאני פאקסון - הפיה הסנדקית, אמה של ג'יין.
וופי גולדברג - אורסולה (קול).
בטקס ה-Expo D23 לשנת 2015, אולפני דיסני הודיעו כי הם התחילו לעבוד על סרט המשך ל"היורשים", והודעה רשמית על כך פורסמה בעמוד הפייסבוק של ערוץ דיסני ב-15 באוקטובר 2015. האתר "Deadline Hollywood" דיווח כי שרה פריוט וג'וסאן מקגיבון עתידים לחזור לכיסא התסריטאים ולכתוב את התסריט לסרט ההמשך.
ב-10 ביוני 2016, הוכרז כי צ'יינה אן מקליין, שדיבבה את פרדי, בתו של דוקטור פאסילייה, בסדרת הספין-אוף "היורשים: עולם מרושע", תגלם כעת את אומה, בתה של אורסולה.
כמו בפסקול הקודם, גם בפסקול זה נמצאים 3 שירים מסדרת האנימציה: "היורשים: עולם מרושע".
מדינה ערוץתאריךשם הסרטערוץ דיסני21 ביולי 2017 Descendants 2דיסני XDLifetimeFreeformABCערוץ דיסני קנדהערוץ דיסני ברזיל13 באוגוסט 2017Descendentes 2ערוץ דיסני אמריקה הלטינית20 באוגוסט 2017Descendientes 2ערוץ דיסני ישראל31 באוגוסט 2017היורשים 2ערוץ דיסני איטליה2 בספטמבר 2017Descendants 2ערוץ דיסני פורטוגל9 בספטמבר 2017Os Descendentes 2ערוץ דיסני הונגריהUtódok 2ערוץ דיסני ספרד29 בספטמבר 2017Los Descendientes 2
היורשים (בקוריאנית: 왕관을 쓰려는 자, 그 무게를 견뎌라 – 상속자들, תרגום מילולי: מי שמעוניין לשאת את הכתר נושא את משקלו - היורשים), היא סדרת דרמה דרום קוריאנית בה מככבים לי מין-הו, פארק שין-הי וקים וו בין.
הסדרה נכתבה על ידי קים יון-סוק, ומתרחשת בבית ספר תיכון המיועד לבני החברה הגבוהה.
הסדרה שודרה ב-רשת SBS מה-9 באוקטובר עד 12 בדצמבר 2013, בימי רביעי וחמישי בשעה 22:00 וכללה 20 פרקים.
בישראל, הסדרה שודרה בערוץ הטלנובלות "ויוה", בשנת 2014.
הסדרה עוקבת אחרי קבוצה של ילדים למשפחות מהחברה הגבוהה, שמיועדים לרשת את האימפריות העסקיות של הוריהם.
קים טאן (לי מין-הו) הוא חתיך, עשיר ויורש של תאגיד קוריאני ענק, שבתחילת הסדרה לומד בארצות הברית, ובהמשך חוזר לקוריאה.
בינתיים, אחיו קים וון (צ'וי ג'ין-היוק) מנסה להשתלט על העסק המשפחתי.
בזמן שהותו בארצות הברית פוגש קים טאן את צ'ה יון סאנג (פארק שין-היאה), שמגיעה לארצות הברית בעקבות אחותה, במטרה להגשים את חלומה ולצאת ממעגל העוני בה משפחתה נמצאת.
קים טאן מפתח רגשות כלפי יון-סאנג, אך למעשה הוא מאורס לרייצ'ל יו (קים ג'י-וון), אירוסין שמקורן בשידוך שאמור לשרת את טובת העסקים של שתי המשפחות המחותנות.
לאחר שיון-סאנג חוזרת לקוריאה היא נאלצת לעבור להתגורר עם אמה בביתם של המעסיקים של האם, משפחה עשירה מאוד.
שם היא מגלה שהמשפחה העשירה היא משפחתו של קים-טאן, ולמעשה הם מתגוררים באותו בית.
במטרה ללמד את יון-סאנג את פערי המעמדות בינה לבין בנו, שולח אביו של קים-טאן את יון-סאנג ללמוד בתיכון היוקרתי שבו קים-טאן לומד.
בתיכון לומד גם צ'וי יאנג-דו (קים וו-בין) החבר הטוב ביותר לשעבר של קים טאן, והאח החורג המיועד של רייצ'ל יו, ארוסתו של קים טאן.
הוא מתנהג כבריון בבית הספר ומטיל אימה על הילדים החלשים.
בתחילה הוא מציק גם ליון-סאנג משום שהוא חושד בה שהיא תלמידת מלגה, אולם בהמשך הוא מפתח כלפיה רגשות.
בסופו של דבר, למרות ההתנגדות הראשונות של משפחתו מבטל קים-טאן את האירוסין ויוצא בפומבי עם יון-סאנג.
לי מין-הו - קים טאן.
הוא היורש העתידי של קבוצת ג'גוק.
למרות שהוא חם-מזג ולעיתים ילדותי, יש לו לב חם וכנה.
אין לו קשר טוב עם אביו ואחיו למחצה מתעלם ממנו, למגינת ליבו.
הוא למעשה בנה של הפילגש של אביו, אבל הוא רשום כבנה של אשתו השנייה של אביו כדי שיוכל לרשת את אביו.
לפני שחזר לקוריאה הוא גורש על ידי אחיו לחו"ל.
למרות שהוא מאורס לרייצ'ל יו הוא מתאהב ביון-סאנג ממבט ראשון, למרות ששניהם מגיעים מרקעים שונים ומערכת היחסים ביניהם היא לכאורה בלתי אפשרית.
פארק שין-היאה - צ ה-יון סאנג בחורה פרקטית ומעט צינית.
עובדת במשרות חלקיות רבות כדי לפרנס את עצמה ואת אמה.
נמצאת באמצעו של משולש אהבה בינה, קים טאן ויאנג-דו.
היא גרה בביתו של קים טאן, שם אמה משמשת כמנהלת משק בית.
היא נרשמת לתיכון ג'גוק על חשבון מלגה.
קים טאן לא מפסיק לרדוף אחריה למרות התנגדויותיה, ובסופה של הסדרה הם יוצאים יחד.
קים וו-בין - צ'וי יאנג דו היורש של קבוצת מלונות זאוס.
יש לו מנת משכל של 150 IQ, אך לא משקיע כלל בלימודים ולפיכך הוא מדורג במקום ה-98 בשכבה מתוך 100. הוא מתנהג כבריון, וחבריו חוששים ממנו.
אביו, צ'וי דונג-ווק מתייחס אליו בצורה חסרת רחמים ואף נוהג כלפיו באלימות פיזית.
במסגת ההכשרה שלו בתור היורש של קבוצת המלונות, מחייב אותו אביו לשטוף כלים בבית מלון.
למרות שבעבר היה חבר טוב של קים-טאן, כעת שוררת ביניהם יריבות עמוקה.
בתחילה הוא מציק ליון-סאנג כדי להרגיז את קים טאן, אך בסופו של דבר הוא מגלה שהוא מתאהב בה.
קים ג'י-וון - רייצ'ל יו ארוסתו של קים טאן.
היא יורשת של חברת הבגדים הבינלאומית RS, וידועה גם כ"פריס הילטון של תיכון ג'גוק".
האישיות שלה עוקצנית, אך למעשה היא חסרת ביטחון.
היא מאוהבת בקים טאן, ומושפלת מכך שהוא אינו מעוניין בה וליהפך, הוא מנהל מערכת יחסים עם בחורה אחרת.
היא מנסה להפריד בינו לבין יון-סאנג, אך ללא הצלחה.
אמה מתארסת עם אביו של יאנג-דו.
קאנג הא-נול - לי יו-שין.
הוא דלוק על המורה הפרטית שלו, ג'ון היון-ג'ו (חברתו של קים וון).
אמו ואביו לוחצים עליו שייכנס לבית ספר למשפטים, למרות שהוא לא אוהב את המקצוע.
הוא חבר טוב של קים-טאן.
כדי לחמוק מהלחץ המשפחתי הוא מצטרף לצבא בלי לספר לאף אחד חוץ מלקים-טאן ורייצ'ל, איתה הוא מפתח ידידות קרובה.
קאנג מין-היוק - יון צ'אן-יאנג.
בנו של מזכיר חברת ג'גוק.
בינו לבין יון-סאנג יש ידידות קרובה, והם מכירים זה את זה מאז שהיו ילדים.
צ'אן-יאנג הוא אישיות נעימה ומשוחררת.
הוא מדורג ראשון בכיתתו, ותמיד רואה את המצב בצורה חיובית.
קריסטל ג'אנג - לי בו-נה.
בת של מנכ"ל חברת בידור, מפונקת אך בעלת לב טוב.
קים-טאן היה האהבה הראשונה שלה, אך כעת יש ביניהם יחסי ידידות.
היא מסורה ורכושנית מאוד כלפי החבר הנוכחי שלה, יון צ'אן-יאנג.
בתחילה היא לא מחבבת את יון-סאנג כיוון שהיא ידידתו הקרובה של חברהּ, אך בסופו של דבר היא הופכת להיות חברה שלה.
פארק היונג-סיק - ג'ו מיונג-סו.
בנו של מנכ"ל פירמת עריכת הדין הגדולה ביותר בעיר, שלא מעוניין לרשת את עסקי החברה.
הוא טיפוס קליל שנוהג להתבדח.
נוהג לבלות במועדוני לילה ולצלם הרבה, בעיקר את חבריו.
מבלה רבות בסטודיו הפרטי שלו עם יאנג-דו ולי בו-נה.
היועץ לביטחון המולדת הוא יועצו של נשיא ארצות הברית לענייני ביטחון פנים ולוחמה בטרור.
היועץ הוא משרת אמון של הנשיא ומינויו לא נזקק לאישור הסנאט של ארצות הברית.
הוא משתייך למשרד הרשות המבצעת של נשיא ארצות הברית.
המשרה נוצרה בתקופת כהונתו של הנשיא ג'ורג' ווקר בוש יחד עם המועצה לביטחון המולדת ב-2001 בעקבות פיגועי 11 בספטמבר.
בין פברואר לאפריל 2017, בעת תחילת ממשל טראמפ, שירת היועץ לביטחון המולדת לשווה במעמדו לזה של היועץ לביטחון לאומי וכחבר קבוע במועצה לביטחון לאומי.
נכון לשנת 2025 היועץ לביטחון המולדת הנוכחי הוא סטיבן מילר שנכנס לתפקידו ב-20 בינואר 2025.
תמונהשםתקופת כהונהתחת נשיא ארצות הברית התחלת כהונה סיום כהונה1טום רידג'20 בספטמבר 200124 בינואר 2003ג'ורג' ווקר בוש2ג'ון א.
היורשים 3 הוא סרט מקורי של ערוץ דיסני שהופק לטלוויזיה ועלילתו מתרחשת לאחר אירועי "היורשים 2".
סרט זה התעתד להיות האחרון בסדרת הסרטים "היורשים".
הסרט עלה לשידור ב-2 באוגוסט 2019. בישראל הסרט עלה לשידור ב-18 באוקטובר 2019.
מספר חודשים לאחר אירועי הסרט הקודם, מאל, איווי, ג'יי וקרלוס שבים לבקר באי האבודים במטרה לבחור ארבעה ילדי נבלים חדשים שיבואו ללמוד באורדון.
הארבעה בוחרים את דיזי, בתה של דריזלה ונכדתה של ליידי טרמיין, סיליה, בתו של ד"ר פאסילייה, ואת סקויירקי וסקויירמי, בניו התאומים של מר.
במקביל, בן מציע למאל נישואין; והיא נענית לו; מה שמעורר את קנאתה של חברתו לשעבר של בן, אודרי, שנאלצת גם לשאת את אכזבתה של סבתה, המלכה לאה, על כך שלא הצליחה להבטיח את המורשת המשפחתית על ידי נישואיה עם בן.
כאשר מאל וחבריה פותחים את המחסום עבור ילדי הנבלים החדשים, האדס, אל השאול, מנסה לברוח, אך מאל מביסה אותו בצורת הדרקון שלה.
באותו לילה, אודרי נשברת לאור קנאתה במל, והיא גונבת את כתר המלכה ואת המטה של מליפיסנט מהמוזיאון.
הפריצה למוזיאון וניסיון הבריחה של האדס מביאים את אזרחי אורדון לידי בהלה ופאניקה, ומאל, כמלכה לעתיד, מחליטה שהדרך הטובה ביותר להגן על אורדון ולהשיב את השלום היא לסגור את המחסום לצמיתות, כלומר - ילדי נבלים חדשים לא יוכלו להגיע לאורדון ולחלופין; להיכנס אל האי.
בביתה של איווי, אודרי תוקפת את מאל עם המטה, והופכת אותה לזקנה בלה.
מאל ושאר ילדי הנבלים האחרים חוזרים אל האי על מנת להשיג את אבן הענבר הכחולה של האדס, הדבר היחיד החזק מספיק כדי לשבור את כישוף המטה של מליפיסנט, אם כי נעוריה של מאל שבים עם כניסתה לאי, בשל דיכוי הקסם.
סיליה מכניסה את מאל למאורתו של האדס, אך הוא מסכל את מאמציהם לגנוב את אבן הענבר.
עם זאת, האדס מתגלה כאביה הנעדר והמנוכר של מאל, ומסביר לה שהוא לא עזב אותה, אלא את אמה, מליפיסנט, ומעניק לה באי-רצון את האבן.
הוא מזהיר אותה שאסור להרטיב את האבן.
עם זאת, האדס מזהיר את מאל שהיא לא תוכל לנצל את מלוא כוחותיה של האבן כי היא "חצי האדס" ותוכל להשתמש רק בחצי מכוחות האבן.
כשהם מנסים לעזוב את האי, מאל והאחרים נתקלים בגיל והארי, שלוקחים את אבן הענבר ומסכימים לעזור לאחר שמאל מבטיחה לשחרר את כל הילדים מהאי.
באורדון, אודרי מתפרצת למסיבת יום ההולדת של ג'יין ומטילה קללת שינה על האזרחים; אך ג'יין ניצלת כאשר היא בורחת אל האגם הקסום.
כאשר הממלכה כולה נופלת תחת הכישוף של אודרי, היא מציעה לבן לבטל את הכישוף אם יינשא לה.
כשבן מסרב לה, אודרי הופכת אותו לחיה ומתחילה להפוך אנשים לאבן, ומתוכם גם הפיה הסנדקית של סינדרלה.
במקביל, מאל ואומה, שנאבקות על הנהגת הקבוצה המורחבת, שבות לאורדון עם חבריהם.
למרות הסכסוכים בין שתי הקבוצות, הם מביסים חליפות שריון שהוקמו לתחייה על ידי אודרי.
באמצעות יומנה של אודרי, הקבוצה מגלה שהיא נמצאת בבקתת הפיות.
במקביל, איווי מנסה להבין את רגשותיה לדאג כשהיא נאלצת לנשק אותו בנשיקת אמת כדי שיתעורר מהכישוף של אודרי.
היא מצליחה להעיר את דאג.
ואילו קרלוס מרגיע את בן, עד שג'יין מבטלת את הקללה עליו באמצעות מי האגם.
כשמאל ואומה מתפייסות, אודרי לוכדת אותם בביתה של איווי; והשתיים מבטלות את הכישוף של אודרי על ידי שילוב הקסם שלהן.
בבקתת הפיות, כשמאל מתוודה על כוונתה לחסום את המעבר לאי לצמיתות, הקבוצה מסתכסכת וסיליה, שמבינה שלעולם לא תוכל לראות את אביה שוב, הורסת את אבן הענבר.
אודרי לוקחת את סיליה כבת ערובה ותוקפת את מאל, שהופכת לדרקון.
בהבנה שהיא תקוותה היחידה של מאל, אומה משלבת את הקסם שלהן מחדש על מנת לתקן את אבן הענבר; מאל מתגברת על אודרי, שנופלת לתרדמה דמוית מוות, ומבטלת את הקללה.
כשמאל מבינה שרק האדס יוכל לעזור לאודרי; בן מסכים להכניס אותו לאורדון, ועוד אחרי שמתוודה בפני כולם על כך שהוא אביה, בעוד אומה וסיליה מתכננות לחזור חזרה אל האי.
במקביל, מאל מתנצלת בפני חבריה ויריביה לשעבר על כך ששיקרה.
האדס מגיע ומחיה את אודרי, אך גם מצביע על העיוות בכך שמעשיה של אודרי נסלחים לה במהירות מכיוון שאינה נחשבת לנבלית.
מאל ובן מתנצלים בפני אודרי; ואודרי ולאה מתנצלות בפני מאל.
בסיום הסרט, מאל מכריזה בפני האזרחים שהיא אינה יכולה להיות מלכת אורדון בלבד, אלא חייבת להיות גם מלכת אי האבודים, מכיוון שכולם מסוגלים גם לטוב וגם לרע.
בהסכמתם של בן והפיה הסנדקית, מאל מסירה את המחסום ויוצרת גשר, עליו אזרחי אורדון ואי האבודים חוגגים יחד.
דאב קמרון - מאל, בתם של מליפיסנט והאדס ובת זוגו של בן.
קמרון בויס - קרלוס דה ויל, בנה של קרואלה דה ויל ובן זוגה של ג'יין.
ג'דדיה גודאייקר - צ'אד מקסים, בנם של סינדרלה והנסיך מקסים.
תומאס דוהרטי - הארי הוק, בנו של קפטן הוק.
בראנה דאמיקו - ג'יין, בתה של הפיה הסנדקית ובת זוגו של קרלוס.
זכריה גיבסון - דאג, בנו של שטיא, הגמד השביעי של שלגיה, ובן זוגה של איווי.
ג'דה מארי - סיליה פאסילייה, בתו של דוקטור פאסילייה.
כריסטיאן קונברי ולוק רוזלר - התאומים סקויירקי וסקויירמי, בניו של מר.
קיגן קונור טרייסי - בל, אשתו של החיה ואמו של המלך בן.
דן פיין - החיה, בעלה של בל ואביו של המלך בן .
מלאני פאקסון - הפיה הסנדקית, אמה של גיין .
ג'ודית מקסי - המלכה לאה, סבתה של אודרי .
שאיין ג'קסון - האדס, אל השאול והמתים ואביה המנוכר של מאל.
ג'אמל סימס - דוקטור פאסילייה, בוקור המתעסק בוודו ואביה של סיליה.
לינדה קו - ליידי טרמיין, אמה החורגת של סינדרלה וסבתה של דיזי.
שרה ג'פרי - אודרי, בתם של הנסיכה אורורה והנסיך פיליפ ונכדתה של המלכה לאה.
פאוסטינו די באודה - מר.
סמי, מלח ויד ימינו של קפטן הוק.
ב-16 בפברואר 2018 הכריז ערוץ דיסני באופן רשמי על הפקת סרט המשך ל"היורשים 2" באמצעות טיזר טריילר מיוחד ששודר במהלך שידור הבכורה של הסרט "זומבים", שבו הופיעה קמרון בדמותה של מאל.
נוסף על כן, נרמז שעלילת הסרט החדש תתמקד באביה האובד של מאל.
ב-4 במאי 2018 הכריז ערוץ דיסני באמצעות סרטון קצר כי השחקן והכוריאוגרף ג'אמל סימס לוהק לדמותו של הנבל דוקטור פאסילייה, ושג'דה מארי לוהקה לדמותה של בתו, סליה פאסילייה.
ב-21 במאי 2018 הפיץ ערוץ דיסני סרטון נוסף, שבו הוא הודיע על ליהוקם של השחקן והזמר שאיין ג'קסון לדמותו של הנבל האדס ושל כריסטיאן קונברי ולוק רוזלר לבניו התאומים של מר.
סמי, סקויירקי וסקויירמי, ועל שובם של קיגן קונור טרייסי, דן פיין, מלאני פאקסון וג'ודית מקסי לגילום דמויותיהם של בל, החיה, הפיה הסנדקית והמלכה לאה, בהתאמה.
צילומי הסרט החלו ב-22 במאי 2018 בוונקובר שבקנדה, תחת הכותרת "התנומה הגדולה" ("The Big Sleep").
ב-18 ביולי 2018 דיווח ערוץ דיסני שצילומי הסרט ותהליך ההפקה תמו באופן רשמי.
ב-15 בפברואר 2019, במהלך הקרנת הסרט "קים פוסיבול", נחשף הטיזר טריילר הראשון עבור הסרט, ובנוסף, נחשפו תמונות ראשונות על הדמויות.
לאחר מותו של השחקן קמרון בויס, הוחלט לבטל את פרמיירת השטיח האדום שתוכננה לסרט ובמקומה לתרום את הכסף לעמותה שקמרון התנדב בה.
למרות ביטול הפרמיירה, הסרט הועלה לשידור בתאריך המקורי שנקבע ולאחר סצנת הסיום נוספה הקדשה לזכרו של בויס.
היורשת הוא סרט דרמה רומנטית אמריקאי משנת 1949 בבימוי של ויליאם ויילר עם אוליביה דה הבילנד, מונטגומרי קליפט, רלף ריצ'רדסון ומרים הופקינס בתפקידים הראשיים.
התסריט מבוסס על המחזה "היורשת" משנת 1947 של רות ואוגוסטוס גטס שמבוסס על הרומן "כיכר וושינגטון" של הנרי ג'יימס משנת 1880.
ב-1997 הופק הסרט "העלמה מכיכר וושינגטון" המבוסס על אותו רומן, בבימויה של אניישקה הולנד עם ג'ניפר ג'ייסון לי ובן צ'פלין, אלברט פיני ומגי סמית' בתפקידים הראשיים.
העלילה מתרחשת בשנת 1850 בערך בכיכר וושינגטון בניו יורק.
ד"ר אוסטין סלופר (רלף ריצ'רדסון) הוא רופא מוכר ועשיר המתגורר עם בתו קת'רין (אוליביה דה הבילנד) בכיכר וושינגטון בניו יורק.
הוא אלמן לאחר שאשתו האהובה מתה בלדתה את קת'רין.
קת'רין היא בחורה ביישנית ולא יפה במיוחד.
היא מתקשה לנהל שיחה בחברה ואת רוב זמנה היא מבלה בבית ברקמה למורת רוחו של אביה שאינו מעריך אותה בהשוואה לאשתו המנוחה.
אוסטין מביא לביתו את אחותו האלמנה לוויניה (מרים הופקינס) שהיא בניגוד לקת'רין, מלאת חיים ושמחה.
הוא מבקש ממנה כי תעודד את קת'רין לצאת לבלות וכי תהיה המלווה שלה.
הם יוצאים ביחד למסיבה משפחתית שבה מתוודע לקת'רין בחור יפה ומנומס בשם מוריס טאונסנד (מונטגומרי קליפט).
הוא רוקד עם קת'רין, מחמיא לה ונפגש עם אביה המזמין אותו לביתו.
אהבתה של קת'רין פורחת אך אביה מסתייג ממוריס מפני שלדעתו הוא בטלן חסר פרוטה הרוצה להתחתן עם קת'רין רק בגלל ההקצבה השנתית מירושת אמה בסך 10,000 דולר לשנה ועוד 20,000 דולר מירושת אביה לאחר מותו.
ד"ר סלופר מבקש מקת'רין לנסוע איתו לפריז ומקווה שבזמן הזה היא תשנה את דעתה בקשר למוריס אך זה לא קורה.
בשובם הוא נפגש לשיחה קשה עם מוריס ומעלה בפניו את התנגדותו לנישואים.
מוריס המאוכזב יוצא מהבית אך קת'רין רודפת אחריו ומבקשת כי ייקח אותה להתחתן עוד הלילה אף על פי שאביה מתנגד ומאיים למחוק אותה מהצוואה.
כשמוריס שומע זאת פניו נהיות רצינות.
הוא מבטיח לקת'רין כי יגיע לביתה ב-12.30 לאחר חצות לקחת אותה.
קת'רין אורזת בגדים ולוויניה עוזרת לה.
שתיהן מחכות למוריס אך הוא לא מגיע וקת'רין חוזרת לחדרה אבלה ומדוכאת כאילו חרב עליה עולמה.
ד"ר סלופר מרוצה ואינו משנה את צוואתו וכעבור זמן קצר מת מאי ספיקת לב.
קת'רין נשארת בבית עם דודתה וממשיכה לרקום.
לאחר שנתיים מודיעה לוויניה כי מוריס חזר מקליפורניה ורוצה לפגוש בה.
קת'רין מהססת אך לבסוף היא קוראת לו להיכנס.
הוא מבקש סליחה על מה שקרה וטוען כי לא רצה להתחתן עימה בשל צוואתה.
הוא מבקש להתחתן אתה והיא "מסכימה" אך לאחר שהוא אורז את חפציו ומגיע לביתה, היא נועלת את הדלת, מכבה את האור ועולה לחדרה למרות הדפיקות בדלת וצעקות "קת'רין" של מוריס.
אוליביה דה הבילנד זכתה בפרס אוסקר לשחקנית הטובה ביותר ובפרס גלובוס הזהב לשחקנית הטובה ביותר - סרט דרמה.
אהרן קופלנד זכה בפרס אוסקר לפסקול המקורי הטוב ביותר.
כן זכה הסרט בפרס אוסקר לעיצוב ההפקה הטוב ביותר ובפרס אוסקר לעיצוב התלבושות הטוב ביותר.
הסרט היה מועמד לפרס אוסקר לסרט הטוב ביותר, לפרס אוסקר לבמאי הטוב ביותר (ויליאם ויילר), לפרס אוסקר לצילום הטוב ביותר ולפרס אוסקר לשחקן המשנה הטוב ביותר (רלף ריצ'רדסון).
מרים הופקינס הייתה מועמדת לפרס גלובוס הזהב לשחקנית המשנה הטובה ביותר - סרט קולנוע.
במדעי המחשב, במיוחד באלגוריתמים הקשורים לחיפוש בעץ או בגרף, פונקציה היוריסטית נקראת פונקציה קבילה אם היא לעולם לא מעריכה יתר על המידה את עלות ההגעה ליעד, כלומר עלות ההגעה למטרה שהיא מעריכה אינה גבוהה מהעלות הנמוכה ביותר האפשרית להגעה מהנקודה הנוכחית ליעד.
היוריסטיקה קבילה משמשת להערכת עלות ההגעה למצב היעד באלגוריתם חיפוש מיודע.
על מנת שפונקציה היוריסטית תהיה קבילה עבור בעיית חיפוש מסוימת, העלות המשוערת חייבת להיות תמיד נמוכה או שווה לעלות בפועל של הגעה למצב היעד.
אלגוריתם החיפוש משתמש בהיוריסטיקה כדי למצוא הערכה של הנתיב המיטבי למצב היעד מהצומת הנוכחי.
לדוגמה, ב- אלגוריתם החיפוש A*, פונקציית העלות היא:
= עלות המסלול מצומת ההתחלתי לצומת הנוכחי.
= העלות משוערת מהצומת הנוכחי ליעד.
אם ההיוריסטיקה בלתי קבילה, אלגוריתם A* לא בהכרח יחזיר את הפתרון המיטבי לבעיית החיפוש, עקב הערכת יתר של .
הוא ההערכה של בנוגע לעלות הגעה למטרה מ-
הוא העלות המיטבית (מינימלית) של הגעה למטרה מ-
הפונקציה היא ההיוריסטיקה המיטבית, מאחר שהיא תמיד מעריכה את המחיר של צומת מסוים באופן מדויק, ולכן באלגוריתם A*, שימוש בה יוביל לפיתוח של כמות מינימלית של צמתים.
לכן, פונקציות קבילות שקרובות יותר לפונקציה עדיפות.
נאמר שפונקציה היוריסטית קבילה יותר מיודעת מפונקציה היוריסטית וקבילה אמ"ם,
שתי דוגמאות שונות להיוריסטיקה קבילה עבור בעיית פתירת חידת ה-15:
מרחק המינג הוא המספר הכולל של לוחיות שלא נמצאות במקומן.
ברור שהיוריסטיקה זו קבילה, מאחר שהמספר הכולל של ההזזות שידרשו על מנת לסדר את הלוח הוא לפחות מספר הלוחיות שלא נמצאים במקומן (יש להזיז כל לוחית לפחות פעם אחת).
לכן, העלות (מספר המהלכים) של הגעה למצב המטרה (לוח מסודר) היא לפחות מרחק המינג של הפאזל.
מרחק מנהטן של פאזל מסוים במצב מוגדר להיות:
כאשר הפונקציה היא מרחק מנהטן בין שתי הלוחיות.
לדוגמה, הפאזל שמוצג למטה, בו השחקן מעוניין להזיז כל לוחית כך שהמספרים יהיו מסודרים משמאל לימין ומלמעלה למטה.
מרחק מנהטן הוא היוריסטיקה קבילה במקרה זה מכיוון שיש להעביר כל לוחית לפחות את מספר המקומות שבינה לבין מיקומה הנכון.
מרחק מנהטן של כל לוח ממקומו הנכון מצוין בכתיב תחתי.
מרחק מנהטן הכולל של הפאזל המוצג הוא:
היוריסטיקה קבילה יכולה להיגזר מגרסה מופחתת-אילוצים של הבעיה, או בעזרת מידע ממאגרי תבניות המאחסנים פתרונות מדויקים לבעיות משנה של הבעיה, או על ידי שימוש בשיטות למידה אינדוקטיביות.
לדוגמה, עבור חידת ה-15 שראינו מקודם, נוכל להגדיר שלוש בעיות פשוטות יותר: האילוץ המקורי שמגדיר את המשחק הוא "לוחית יכולה לנוע ממיקום א' למיקום ב' אם מיקום א' צמוד למיקום ב', וגם מיקום ב' ריק".
על ידי הפחתה של אחד או שני האילוצים, נגיע לשלוש הבעיות הבאות:
לוחית יכולה לנוע ממיקום א' למיקום ב' אם מיקום א' צמוד למיקום ב'.
לוחית יכולה לנוע ממיקום א' למיקום ב' אם מיקום ב' ריק.
לוחית יכולה לנוע ממיקום א' למיקום ב'.
מבעיה אחת נובע השימוש בפונקציה ההיוריסטית מרחק מנהטן, שמתעלמת מלוחיות בדרך.
מבעיה שתיים נובע השימוש בפונקציה ההיוריסטית של גשניג.
מבעיה שלוש נובע השימוש בפונקציה ההיוריסטית מרחק המינג.
הפונקציות ההיוריסטיות שנובעות משיטה זו הן לא בהכרח פונקציות קבילות: יש להוכיח זאת.
חישוב ואכסון פתרונות מדויקים לבעיות משנה גם יכול לשמש כדרך לבנות פונקציה היוריסטית: הרעיון הוא לחשב מראש את הפתרונות עבור כל התבניות ההתחלתיות.
לדוגמה, עבור חידת ה-15, נוכל לחשב את כמות המהלכים המיטבית לפתרון הבעיה עבור כל המיקומים ההתחלתיים האפשריים של הלוחיות 1,2,3,4,5,9,13 ושל המקום הריק (אנחנו לא מניחים שהתאים האחרים ריקים - עדיין צריך לפעול על פי הכללים של לוח מלא, אנחנו פשוט לא מעוניינים בסידור של הלוחיות האחרות)
כדי לחשב את ערך הפונקציה ההיוריסטית של מצב מסוים, נשתמש בכמות המהלכים הדרושה להביא התבנית המתאימה של הלוחיות שבחרנו למיקומן הנכון (שחישבנו מראש).
זוהי פונקציה קבילה, מאחר שאנחנו מחשבים את כמות המהלכים המינימלית שמביאה את קבוצת הלוחיות שבחרנו לאחד מהמצבים מתוך קבוצת המצבים שבהן הלוחיות שבחרנו נמצאות במקום הנכון.
מאחר שהסידור המלא של כל הלוחיות בלוח גם נמצא בקבוצה זו, אנחנו יודעים שכמות ההזזות שנדרש באמת לבצע, גדולה-שווה לכמות שחישבנו.
ניתן לבנות פונקציה קבילה מיודעת יותר על ידי לקיחת מקסימום של ערך הפונקציה מבין מספר מאגרי תבניות שונים.
ניתן גם לבנות פונקציה קבילה מיודעת עוד יותר בעזרת לקיחת סכום של ערכי הפונקציה ממספר מאגרי תבניות "זרים".
אלגוריתמי חיפוש (למשל אלגוריתם A*) יכולים להשתמש בהיוריסטיקה קבילה על מנת למצוא פתרון מיטבי.
דוגמה ידועה וקלה להבנה היא אלגוריתם חיפוש לרוחב.
במקרה זה, פונקציית ההערכה ההיוריסטית שווה ל- עבור כל צומת .
ברור שהפונקציה ההיוריסטית נמוכה מהעלות בפועל.
ההיוריסטיקה הזו תגרום לאלגוריתם לבחון את כל הנתיבים האפשריים ובסופו של דבר למצוא את הפתרון המיטבי (כלומר, הדרך הקצרה ביותר ליעד).
עבור אלגוריתם A*, נציג דוגמה שתדגים מדוע קבילות יכולה להבטיח מציאת פתרון מיטבי במהלך החיפוש:
נניח שיש לנו עלויות כפי שמופיעים בתמונה, הערכים בתוך הצמתים הם ערכי הפונקציה ההיוריסטית, והערכים על יד הקשתות הם המחיר של מעבר בקשת.
ברור שנתחיל לבקר בצומת האמצעי העליון, שכן העלות הכוללת הצפויה, כלומר , הוא .
ואז הצמתים המועמדים הם צומת היעד, עם ששווה ל-, והצומת התחתונה.
אנחנו נבחר את הצמתים התחתונים בזה אחר זה, ורק לבסוף ביעד, עם העלות המעודכנת, שכן לכולם יש נמוך מה- של היעד, בהתחשב בדרך הנוכחית (העליונה).
כלומר מאחר שה- שלהם הוא , אז אף על פי שצומת היעד היה מועמד, לא בחרנו בו כי עדיין היו דרכים טובות יותר.
בדרך זו, היוריסטיקה קבילה יכולה להבטיח מיטביות.
עם זאת, אף על פי שהיוריסיטקה קבילה יכולה להבטיח מיטביות, השימוש בה לא בהכרח יעיל.
"היורשים" הייתה קבוצה בדיונית של נבלי-על שהופיעה בחוברות הקומיקס ספיידרמן ביקום מארוול קומיקס.
הופעתה הראשונה הייתה בחוברת Superior Spider-Man #33 מנובמבר 2014, והיא נוצרה על ידי הכותב כריסטוס גייג' והמאייר מ.א.
היורשים מעולם הנול (ארץ-001) הופיעו לראשונה במהלך קשת הסיפור "יקום העכביש", והם שבט של ציידי טוטמים שניזונים מבעלי חיים, בני אדם ואלים.
הם לוכדים את אל העכביש הנקרא בשם האורג הגדול מארץ-000 אך במחיר חייו של מטריארך השבט משום שקארן היסס להתקיף אותו.
הפטריארך סולוס פוקד עליו לעטות מסכה ומגלה אותו עד אשר ירוויח את דרכו חזרה.
הם משתמשים בכוחו של האורג הגדול כדי לכבוש את ארץ-001 ועוברים מממד אחד למשנהו כדי לצוד אחר טוטמי עכביש מאחר שלפי הנבואה היה להם את הכוח להפיל אותם משלטונם.
לדבריו של הכותב כריסטוס גייג', מדובר באויבים יוצאים מן הכלל שדומים בהתנהגותם לערפדים ואוכלים אנשי עכביש פשוטו כמשמעו על ידי שאיבת כוח החיים שלהם.
היופסודוס (שם מדעי: Hyopsodus) הוא סוג של יונק פרהיסטורי צמחוני קטן.
המאובנים שלו התגלו באמריקה הצפונית, בייחוד סביב אגן ביגהורן בוויומינג ואולי גם באסיה, ושויכו לאאוקן שלפני 56 עד 45 מיליון שנה מזמננו.
הוא תואר בידי החוקר ג'וזף ליידי בשנת 1870 ותוארו בו מינים רבים.
בעבר הניחו שהוא היה קרוב לטורפים המודרניים או לסדרה קונדילרסים, אך כיום מעריכים שהיה קרוב יותר לסוסיים והקרנפיים ולשאר מפריטי הפרסה המודרניים.
הוא היה קרוב בעיקר למשפחת הפינקודונטיים שחיה באותם זמנים ואותו אזור.
יונק זה הגיע לאורך של 30 סנטימטרים בקירוב והיה דומה במראהו לסמור בעל גפיים קצרות ומבנה גוף זריז וגמיש שהותאם לחיים בין העצים או במחילות באדמה.
הוא היה אוכל צמחים בהתבסס על מבנה שיניו, אך בעל טפרים גדולים על כפותיו.
מבנה עצמות הגולגולת מרמז על מבנה של אקולוקציה כמו של עטלפים.
היורשת היא סדרת דרמה מוזיקלית שנוצרה על ידי היוצרים אורי סלעי ועומר טובי עבור ערוץ קשת 12.
הסדרה עלתה לשידור ב-6 ביוני 2021.
הסדרה מציגה בפני הצופה את תעשיית המוזיקה המזרחית.
היא עוסקת במסעה של טופז, זמרת מתחילה ממוצא מזרחי, שחולמת להצליח בעולם הזמר המזרחי.
נוסף על קשיים שונים בדרך, טופז נאלצת להתמודד עם סבתהּ, זוהרה (אוולין הגואל), שאינה מתלהבת מכך שנכדתה תצליח, ובתגובה מנסה להצר את צעדיה.
טופז בדש (נופר סלמאן) – בתה של לבנה ונכדתה של זוהרה.
זמרת מתחילה בשמי הזמר המזרחי.
בחורה בעלת לשון חדה וחמת מזג אך טובת לב ונחושה בהצלחתה.
ספיר סנדרוסי (בתאל משיאן) – בתו של קלוד ואחותו החורגת של מאור, שהופכת להיות האמרגנית של טופז.
מנסה לנהל את עסק אביה אך לעיתים נכשלת, נחושה בדעתה להצליח.
זוהרה בדש (אוולין הגואל) – זמרת עבר וסבתהּ הקנאית והתככנית של טופז, שמנסה להצר את צעדיה, נפטרה בפרק 8 לפני העלייה להיכל התרבות.
שריקי (יעקב כהן) – אמרגן ומתחרה מול ספיר על ייצוג של טופז.
בעל עבר מסובך עם זוהרה.
ורד (אגם רודברג) – אישה העובדת במשרדו של שריקי ואלמנתו של בני.
מאור איבנוב (ישראל אטיאס) – בנו של קלוד ואחיה החורג של ספיר.
קלוד סנדרוסי (איציק כהן) – אביהם של מאור וספיר ואמרגן לשעבר שנכנס לכלא בעקבות מעילה.
אהובה (ליטל שוורץ) – עובדת במשרד של ספיר.
צחי (נדב גדג') – תאורן בהיכל התרבות.
נהוראי שריקי (אלי מלכה) - בנו של שריקי.
לילי שריקי (דליה בגר) - אשתו של שריקי.
אתי (הילה סרג'ון) - חברה של זוהרה ואילנה מהשכונה.
אילנה (פלורנס בלוך) - חברה של זוהרה ואתי מהשכונה.
נטשה (נטשה מנור) - אמא של מאור
לבנה בדש (אילנית בן-יעקב) - בתה של זוהרה ואמא של טופז.
בני שריקי - בעלה של ורד שנהרג.
בנוסף, הזמרות נסרין קדרי, אביבה אבידן, רינת בר, ליאת בנאי ואגם בוחבוט מופיעות בסדרה בתפקיד עצמן.
היורשים: החתונה המלכותית הוא סרט ספיישל טלוויזיוני מונפש מקורי, שעלה לשידור בארצות הברית בערוץ דיסני ב-13 באוגוסט 2021. בישראל הספיישל שודר בדיבוב עברי בערוץ דיסני ישראל ב-7 בינואר 2022.
לאחר אירועי "היורשים 3"; כשהם מלווים על ידי חבריהם הקרובים ובני משפחתם, המלך בן ומאל מתכוננים לקראת יום נישואיהם, אך עד מהרה השניים מגלים שהחתונה נתונה לסכנה מצדו של האדס, אביה המנוכר של מאל, שמאיים להרוס את סופם המאושר של הזוג.
דאב קמרון – מאל, בתם של מליפיסנט והאדס וארוסתו של בן.
מיטשל הופ – המלך בן, בנם של בל והחיה וארוסה של מאל.
סופיה קרסון – איווי, בתה של המלכה הרעה.
בובו סטיוארט – ג'יי, בנו של ג'אפר.
צ'יינה אן מקליין – אומה, בתה של אורסולה.
שרה ג'פרי – אודרי, בתם של הנסיכה אורורה והנסיך פיליפ ונכדתה של המלכה לאה.
ג'דדיה גודאייקר – צ'אד מקסים, בנם של סינדרלה והנסיך מקסים.
בראנה דאמיקו – ג'יין, בתה של הפיה הסנדקית.
אנה קאת'קארט – דיזי טרמיין, בתה של דריזלה טרמיין, אחותה החורגת של סינדרלה, ונכדתה של ליידי טרמיין.
דן פיין – החיה, בעלה של בל ואביו של המלך בן.
קיגן קונור טרייסי – בל, אשתו של החיה ואמו של המלך בן.
מלאני פאקסון – הפיה הסנדקית, אמה של ג'יין.
שאיין ג'קסון – האדס, אל השאול והמתים ואביה המנוכר של מאל.
פיי מאטה – מליפיסנט, גרושתו של האדס ואמה של מאל, שעוד נותרה בצורתה החדשה כלטאה.
ג'ק ונטורו – פיין, עוזרו הלא-יוצלח של האדס.
ראיין גרסיה – פאניק, עוזרו הלא-יוצלח של האדס.
בובי מויניהן – דאג הכלב, כלב המחמד של קרלוס דה ויל.
ב-12 במרץ 2021, הודיע ערוץ דיסני לראשונה על פיתוח והפקת ספיישל טלוויזיוני מיוחד, שעלילתו תתקיים לאחר אירועי הסרט "היורשים 3" ותתמקד ביום נישואיהם של המלך בן ומאל.
עם ההודעה על הפקת הספיישל, נמסר כי הספיישל יעלה לשידור במהלך קיץ 2021, וכי הוא יוקדש לזכרו של קמרון בויס ועלילתו תסביר את היעדרותו של קרלוס דה ויל (אותו גילם בויס) מהחתונה המלכותית.
בהודעה שנמסרה על ידי גארי מארש, נשיא ומנהל הקריאייטיב הראשי של חטיבת הטלוויזיה של דיסני, נאמר כי צוות הפיתוח וההפקה, כמו גם הבכירים על הפקת התוכן עבור ערוץ דיסני, מקווים כי הספיישל הטלוויזיוני ישמש כגשר בין טרילוגיית הסרטים המקוריים לבין פרק חדש בזיכיון "היורשים", שיתמקד בסיפורים חדשים ומקוריים.
עוד נמסר עם ההודעה הראשונית על פיתוח והפקת הספיישל, כי צוות השחקנים שהשתתף בטרילוגיית הסרטים המקוריים – דאב קמרון, מיטשל הופ, סופיה קרסון, בובו סטיוארט, צ'יינה אן מקליין, שרה ג'פרי, ג'דדיה גודאייקר, בראנה דאמיקו, אנה קאת'קארט, דן פיין, מלאני פאקסון ושאיין ג'קסון – ישובו לדבב את דמויותיהם עבור הספיישל.
ב-2 ביולי 2021, אושר כי הספיישל הטלוויזיוני יעלה לשידור בערוץ דיסני ב-13 באוגוסט 2021, לאחר שידור הסרט המקורי "ספין".
בישראל הספיישל שודר בדיבוב עברי בערוץ דיסני ישראל ב-7 בינואר 2022.
היורד למעלה הוא סרט קולנוע ישראלי משנת 2015 בכתיבתו ובבימויו של אלעד קידן, עם איתי טיראן ואורי קלאוזנר בתפקידים הראשיים.
העלילה מתרחשת בחיפה ובעיקר במדרגות המחברות את הכרמל לעיר התחתית.
שני גיבורי הסרט צועדים כל הסרט במדרגות האלה, אחד יורד בהן כדי לעזוב את מדינת ישראל והשני עולה בהן כדי למצוא טבעת שאשתו איבדה.
פרס אופיר לתסריט המקורי הטוב ביותר – אלעד קידן
פרס אופיר לפסקול הטוב ביותר – ויטלי גרינשפן, אביב אלדמע
פרס אופיר לעריכה הטובה ביותר – אריק להב ליבוביץ'
הסרט היה מועמד לפרס אופיר לסרט העלילתי הטוב ביותר, זכה בפרס הסרט הטוב ביותר בפסטיבל הסרטים הבינלאומי חיפה, השתתף בבחירה הרשמית של ההקרנות מיוחדות בפסטיבל הקולנוע בקאן, הוקרן בטרום בכורה בפסטיבל קולנוע דרום והיה מועמד לפרס האקדמיה האירופית לקולנוע.
אורי (איתי טיראן) הוא משורר חיפאי מתוסכל שחברתו עזבה אותו והוא מחליט לעזוב את ישראל כטרמפיסט בספינת מסחר שהציע לו ידידו הקברניט (ערן בוהם).
הוא מתחיל לרדת במדרגות מהכרמל עד לנמל חיפה ובדרך נפגש בכמה ממכריו.
הראשון הוא נוצה (שלומי אברהם), לבוש במדי צבא ומזכיר לאורי שהוא יוצא עם היחידה לתרגיל במילואים.
אורי אומר שאין לו כוונה לצאת כעת למילואים וכשקצינת הקישור מתקשרת אליו הוא ממציא סיפור שקרי שאינו מסוגל כעת לצאת למילואים.
הוא ממשיך לרדת ונפגש בגידי (שגיא מינץ), חבר שלו מבית הספר אותו לא ראה זמן רב.
גידי עומד למשפט על הצתת רכבה של גרושתו ואיתי מסכים ללוות אותו לבית המשפט ולתת לשופטת (עביר חדאד) עדות שקרית על יושר ליבו של גידי.
משה (אורי קלאוזנר) הוא מורה לשעבר, שמתפרנס בדוחק מסחרחרת סוסים לילדים.
הוא גר בעיר התחתית ונשוי לנאוה (מיכאלה עשת).
נאוה מגלה לו כי איבדה את העגיל שקבלה ממנו לרגל נישואיהם ומשה מחליט לעלות במדרגות לכרמל ולחפש את העגיל.
בדרך הוא פוגש את ידידו עורך הדין הערבי (גסאן עבאס) ומציע לו לפתוח בשותפות את מוזיאון הנכבה אבל נתקל בסירוב.
הוא ממשיך לעלות ונתקל בגננת שלו (שושיק שני), שהיא כעת חולה סיעודית.
אורי ומשה נפגשים באמצע הדרך.
משה היה מחנך של אורי והם משוחחים ומעלים זכרונות על חברי כיתה ג1 ונפרדים לדרכם.
בכניסה לנמל נפגש אורי בשלושת חבריו לרביעיית ברברשופ והם שרים את "לאור הירח הכסוף" ונפרדים ממנו.
הוא עולה לאנייה והקברניט מודיע לו כי ללא ביטוח לא יוכל להפליג.
אורי ממהר לעיר לסדר לו ביטוח, אך מאחר את האנייה והקברניט זורק לו את תיקו שנופל למים.
אורי המתוסכל עולה על הכרמלית, פוגש שם בחורה (שרון טל) ומנסה להתחיל איתה, אך היא מגלה לו כי יש לה חבר.
משה ממשיך בחיפושיו, נכנס לקניון ופוגש בסבתא (נעמי פולני), שמנסה לשכנע את נכדה לעלות על סוס בסחרחרה של משה ועוזר לה בשכנוע הנכד.
לאחר זמן הוא פוגש בשאול מרגי (אוהד שחר), שמסתבר שהוא המאהב של נאוה וכי את העגיל שהוא מחפש, היא שכחה בחדרו.
בסוף היום שני הגיבורים, העולה והיורד, נשארים מתוסכלים.
שם השחקן/יתשם הדמותהערותאיתי טיראןאוריאורי קלאוזנרמשהמיכאלה עשתנאווהאשתו של משהגסאן עבאסעורך דיןשושיק שנישושיגננתשלומי אברהםנוצהחבר למילואים של אוריאוהד שחרשאול מרגימאהב של נאווהנעמי פולניסבתא בקניון עביר חדאדשופטתאלעד קידןקלדן בבית משפטשגיא מינץגידיחבר ילדות של אורישרון טלנעמהנוסעת בכרמליתערן בוהםקברניט
היורשים: עלייתה של רד הוא סרט פנטזיה קרוסאובר מוזיקלי אמריקאי, שבוים על ידי ג'ניפר פאנג על פי תסריט מאת דן פריי וראסל זומר.
הסרט, שהופק על ידי ערוץ דיסני, הוא הרביעי בזיכיון "היורשים", ומשמש כספין אוף לטרילוגיה המקורית.
בסרט מככבות צ'יינה אן מקליין ומלאני פקסון, ששבות לגלם את דמויותיהן של אומה והפיה הסנדקית מהטרילוגיה המקורית; וברנדי נורווד ופאולו מונטלבן, ששבים לגלם את דמויותיהם של סינדרלה והמלך מקסים מהעיבוד הטלוויזיוני של רוג'רס והמרשטיין משנת 1997 הנקרא "סינדרלה".
הסרט עלה לשירות הזרמת המדיה "דיסני+" ב-12 ביולי 2024.
בשנת 2026 צפוי לצאת המשכון לסרט בשם "היורשים: ארץ הפלאות הרעה".
רד, בתה של מלכת הלבבות, וקלואי, בתם של סינדרלה והמלך מקסים, חוברות יחד על מנת לנסוע בזמן באמצעות שעון הכיס של הכובען המטורף ולמנוע אסון קטסטרופלי המאיים על ממלכת אורדון ותושביה.
קיילי קנטרל – רד, בתה של מלכת הלבבות.
מאליה בייקר – קלואי צ'רמינג, בתם של סינדרלה והמלך מקסים.
לאונרדו נאם – מדוקס, הכובען המטורף והממציא הראשי של מלכת הלבבות.
פדר לינדל – מורגי, בנה של מורגן לה פיי.
ברנדי נורווד – אלה / סינדרלה, אשתו של המלך מקסים ואמם של קלואי וצ'אד.
את דמותה של אלה בצעירותה מגלמת מורגן דאדלי.
פאולו מונטלבן – המלך מקסים, בעלה של סינדרלה ואביהם של קלואי וצ'אד.
את דמותו של מקסים בצעירותו מגלם טריסטן פאדיל.
מלאני פקסון – הפיה הסנדקית הפיה הסנדקית של סינדרלה.
את דמותה של פיי (הפיה הסנדקית הצעירה) מגלמת גרייס נארדוצ'י.
ג'רמי סוויפט – מרלין חונכו לשעבר של המלך ארתור ומנהל אקדמיית "מרלין".
את דמותו של אלאדין בצעירותו מגלם כביר ברי.
את דמותה של יסמין בצעירותה מגלמת עיזה אזאר.
סם מורלוס – רפונזל / זלי, בצעירותה.
ריטה אורה – ברידג'ט / מלכת הלבבות.
את דמותה של ברידג'ט בצעירותה מגלמת רובי רוז טרנר.
דארה רנה – אוליאנה, אחותה הצעירה של אורסולה ודודתה של אומה.
אלכס בונילו – נסיך היהלומים, ראש צבא הקלפים של מלכת הלבבות.
ג'ושוע קולי – הוק, בצעירותו
אנתוני פיאט – האדס, בצעירותו.
ג'ולי קרדה – ליידי טרמיין, אמה החורגת של סינדרלה.
ב-18 באוגוסט 2021, לאחר הפצת הספיישל הטלוויזיוני המונפש "היורשים: החתונה המלכותית", הצהירה לורן קיסילבסקי, סגנית הנשיא הבכירה של סרטי המקורי של ערוץ דיסני, בתגובה לשאלות על הקליף האנגר שעמו הסתיים הספיישל, כי סרטי "היורשים" מסתיימים ברמזים לסיפורים נוספים, וכן הוסיפה ש"ערוץ דיסני יראה לאן [הם] מגיעים עם הזיכיון".
ב-21 בספטמבר 2021, אושר כי סרט "היורשים" רביעי נמצא בפיתוח כחלק מעסקה כוללת בין חברת וולט דיסני לחברת ההפקה של נשיא חטיבת הטלוויזיה של דיסני לשעבר, גארי מארש.
במאי 2022, נמסר כי הסרט הוזמן רשמית על ידי שירות הזרמת המדיה "דיסני+" כספין אוף.
עוד נמסר כי את הסרט תביים ותפיק ג'ניפר פאנג, על פי תסריט מאת דן פריי וראסל זומר; וכי על הפקת הסרט בפועל יופקד מארש.
ב-21 במרץ 2023, הוכרז שמו הרשמי של הסרט; "היורשים: עלייתה של רד".
בכנס D23 2022, נחשף כי צ'יינה אן מקליין, שגילמה את דמותה של אומה בטרילוגיה המקורית, תשוב לגלם את דמותה בסרט זה, לצד ליהוקן של קיילי קנטרל ודארה רנה לצוות השחקנים.
בנובמבר 2022, נחשף על פי הודעת הליהוק על שובן של ברנדי נורווד ומלאני פקסון לגילום דמויותיהן של סינדרלה מהסרט "סינדרלה" (1997) והפיה הסנדקית, בהתאמה.
עוד נחשף כי לסרט לוהקו ריטה אורה, מאליה בייקר, רובי רוז טרנר, מורגן דאדלי וג'ושוע קולי.
לאחר תחילת הצילומים, נמסר בפברואר 2023 על ליהוקם של ג'רמי סוויפט ולאונרדו נאם; ובמרץ 2023, על שובו של פאולו מונטלבן לדמותו של המלך מקסים, אותו גילם לראשונה לצד נורווד בשנת 1997 ועל ליהוקו של אלכס בונילו.
צילומי הסרט החלו בסתיו 2022. על עיצוב ההפקה הופקד מארק הופלינג שעבד על הטרילוגיה המקורית.
פאנג אמרה שהיא רוצה שהכוריאוגרפיה במהלך קטעי הפעולה יוכלו עדיין להעביר את הרגש שבעלילה.
במהלך עיצוב התפאורות של ארץ הפלאות, נעזרה פאנג בסרט "עליסה בארץ הפלאות כאסמכתא, תוך שאיבת השראה מניסיונה הקודם בהפקת סרטים.
צילומי הסרט עברו לאטלנטה בשלהי ינואר 2023, ושם נמשכו עד לאמצע מרץ.
לדבריה של פאנג, במהלך הפקת הסרט נעשה שימוש באפקטים חזותיים על מנת "לשפר" את התפאורות והסטים המופיעים בסרט.
הסרט כולל שבעה שירים מקוריים, בנוסף לשירים מתוך סרטי ההנפשה הקלאסיים של דיסני.
בניגוד לשאר הסרטים בזיכיון, הסרט עלה ישירות לשירות "דיסני+" במקום לעלות תחילה לערוץ דיסני.
בנובמבר 2024, הוכרז כי המופע Descendants/Zombies: Worlds Collide Tour יתחיל בקיץ 2025 ויהיה מופע מוזיקלי אינטראקטיבי.
הכוכבים המשתתפים מהמופע "היורשים: עלייתה של רד" הם: קיילי קנטרל, ג'ושוע קולי, מאליה בייקר ודרה רנה.
המופע יצא לדרך ב-17 ביולי 2025, בארנה פצ'נגה בסן דייגו, קליפורניה.
המופע יגיע לערים שונות בצפון אמריקה, בין היתר ללוס אנג'לס, לאס וגאס, סנט לואיס, טורונטו, דטרויט, פילדלפיה, ניו יורק, בוסטון, אטלנטה, נאשוויל וניו אורלינס.
סיום הסיבוב יהיה ב-16 בספטמבר בפורט וורת', טקסס.
מכירת כרטיסים מוקדמת למנויי דיסני+ בארצות הברית ובקנדה תיפתח ב-12 בנובמבר ותסתיים ב-14 בנובמבר.
מכירת כרטיסים לציבור הרחב תיפתח ב-15 בנובמבר.
פרסתאריךקטגוריהעבורתוצאהמקורפרס בחירת הילדים של ניקלודיאון21 ביוני 2025סרט אהוב"היורשים: עלייתה של רד"הנבל האהובריטה אורהמכסח ישבנים אהובקיילי קנטרל
היוצר הוא סרט פעולה ומדע בדיוני אמריקאי שבוים על ידי גארת' אדוארדס, שגם כתב את התסריט יחד עם כריס וייץ.
בסרט מככבים ג'ון דייוויד וושינגטון, ג'מה צ'אן, קן ואטאנבה ואליסון ג'ני.
עלילת הסרט מתרחשת בעתיד, בשנת 2070, 15 שנים לאחר שהבינה המלאכותית גרמה לפיצוץ גרעיני בלוס אנג'לס, דבר שפתח מלחמה בין בני אדם לרובוטי הבינה המלאכותית.
סוכן כוחות מיוחדים לשעבר מגויס לצוד ולהרוג את "היוצר", שפיתח נשק מסתורי עם הכוח לסיים את המלחמה על ידי השמדת האנושות עצמה.
הפיתוח החל בנובמבר 2019 כאשר אדוארדס חתם חוזה לביים ולכתוב את הפרויקט עבור New Regency.
הפרויקט הוכרז רשמית בפברואר 2020. וושינגטון התקבל לתפקיד הראשי במאי 2021, ושאר צוות השחקנים הצטרפו ב-2022. הצילומים החלו בינואר 2022 בתאילנד עם תקציב הפקה של 80 מיליון דולר, וסיימו את חודש מאי.
הקרנת בכורה של הסרט התקיימה בפסטיבל "Fantastic Fest" ב-26 בספטמבר 2023. הוא יצא לאקרנים בארצות הברית ב-29 בספטמבר 2023, על ידי אולפני המאה ה-20.
הסרט הכניס 104.3 מיליון דולר ברחבי העולם וקיבל ביקורות חיוביות מרוב המבקרים.
היו לו שתי מועמדויות לפרס האוסקר ה-96, לאפקטים החזותיים הטובים והסאונד הטוב ביותר, והיה מועמד לסרט המדע הבדיוני הטוב ביותר ולסרט הוויזואלי/האפקטים המיוחדים הטובים ביותר בטקס פרסי סאטורן ה-51.
בעתיד הקרוב, האנושות פיתחה בינה מלאכותית (AI) מתקדמת, אך לאחר פיצוץ גרעיני בלוס אנג'לס שיוחס ל-AI, המערב הכריז מלחמה על טכנולוגיות חכמות.
בעוד ארצות הברית מבקשת להשמיד את הבינה המלאכותית לחלוטין, מדינות במזרח אסיה ממשיכות לשלב אותה בחברה שלהן, וכתוצאה מכך פורצת מלחמה גלובלית בין הצדדים.
ג'ושוע טיילור, חייל אמריקאי לשעבר, מגויס למשימה לאתר ולהשמיד נשק-על מסתורי של ה-AI, הידוע בשם "היוצר".
במהלך המשימה, הוא מגלה שהנשק הוא למעשה ילדה-אנדרואידית מתקדמת בשם אלפיי (Alphie), בעלת כוחות ייחודיים שמאפשרים לה להשתלט על טכנולוגיה מרחוק.
למרות שנשבע להשלים את משימתו, ג'ושוע מפתח קשר רגשי עם אלפיי, במיוחד לאחר שהוא מבין שהיא עשויה להיות המפתח לשלום ולא להשמדה.
במהלך מסעו, ג'ושוע נרדף על ידי כוחות אמריקאיים שמנסים לחסל את אלפיי.
הוא נאלץ להתמודד עם בגידות, דילמות מוסריות וגילויים על עברו האישי, כולל הקשר של אשתו לנושא ה-AI.
בסופו של דבר, הוא מחליט להגן על אלפיי ולעזור לה להגשים את ייעודה – לא כאמצעי הרס, אלא כתקווה חדשה לאנושות.
הסרט מסתיים בעימות בין בני האדם ל-AI, שבו ג'ושוע ואלפיי מנסים לשנות את גורל המלחמה ולהוביל לעתיד חדש, שבו בני האדם והבינה המלאכותית יוכלו להתקיים יחד.
שם השחקןדמותפרטיםג'ון דייוויד וושינגטוןסמל ג'ושוע טיילורסמל צבאי ופעיל סמוי של צבא ארצות הברית.
יש לו יד ימין מלאכותית ורגל ימין עקב פציעות שספג בפיצוץ הגרעיני בלוס אנג'לס, שבו איבד את הוריו ואחיו.מדלן יונה ווילסAlpha-O / "Alphie"רובוטית AI, סימולנט עם היכולת לשלוט מרחוק בטכנולוגיה.ג'מה צ'אןמאיה פייאשתו של ג'ושוע.
צ'אן גם מגלמת מספר סימולנטים של AI עם המראה של מאיה.אליסון ג'אניקולונל האוולקולונל בצבא ארצות הברית שמגייסת את ג'ושוע.
פיתוח הסרט החל בנובמבר 2019, כאשר הבמאי גארת' אדוארדס חתם על חוזה לביים ולכתוב פרויקט מדע בדיוני ללא שם עבור חברת "New Regency".
קירי הארט, ששימשה כמפיקה שותפה בסרטו הקודם של אדוארדס רוג אחת: סיפור מלחמת הכוכבים (2016), הצטרפה כמפיקה.
באותה שנה בוצעו צילומי מבחן וסיור לוקיישנים, כאשר אדוארדס ניצל את ההזדמנות לעצב את המראה החזותי של הסרט:
בפברואר 2020 אדוארדס הוכרז רשמית כבמאי הסרט.
במאי 2021 הוכרז כי ג'ון דייוויד וושינגטון יככב בסרט, וכי שם הסרט יהיה "True Love".
ביוני 2021 ג'מה צ'אן, דני מקברייד ובנדיקט וונג נכנסו למגעים להשתתף בסרט.
בינואר 2022 אושרה הצטרפותם של צ'אן ווונג לצוות השחקנים, יחד עם אליסון ג'אני, סטרג'יל סימפסון ומארק מנצ'קה.
סימפסון החליף את מקברייד, שנאלץ לפרוש עקב התנגשות בלוחות הזמנים.
בפברואר 2022 הצטרף קן ואטנבה לצוות השחקנים כמחליפו של וונג, שגם הוא נאלץ לפרוש מסיבות דומות.
ואטנבה עבד בעבר עם אדוארדס על הסרט גודזילה (2014).
הסרט קיבל תקציב בסך 80 מיליון דולר.
הצילומים העיקריים החלו בתאילנד ב-17 בינואר 2022. גריג פרייזר (שהיה גם מפיק שותף) ואורן סופר שימשו כצלמים הראשיים, תוך שמירה על אמצעי בטיחות למניעת התפשטות נגיף הקורונה.
כדי להעניק לסרט תחושה של אפוסים הוליוודיים קלאסיים כמו בן חור (1959), יוצרי הסרט בחרו לצלם אותו בפורמט רחב במיוחד של 2.76:1.
אתרי הצילום בתאילנד כללו את נמל התעופה סוברנבהומי, הכפר באן מונג, סאנגלה בורי, צ'יאנג דאו וסם פאן בוק.
עם יציאת הטריילר, מעריצים תאילנדים זיהו גם סצנה שצולמה בתחנת מקאסן של רכבת ה-ARL בבנגקוק.
פרייזר היה מעורב בשלבי הקדם-הפקה, אך עבר לעבודה מרחוק עקב מחויבותו לסרט חולית: חלק שני (2024).
אורן סופר, שזה היה הסרט הגדול הראשון שלו, שימש כצלם הראשי לאורך כל תקופת הצילומים.
בריאיון ל-"Total Film", אדוארדס, ששימש גם כמפעיל מצלמה, שיבח את סופר וכינה אותו "כוכב עולה אמיתי בעולם הצלמים.
הוא חכם במיוחד ובעל עין נהדרת".
הסרט צולם ב, מצלמה לשימוש פרטי (לא קולנועי) למחצה, שעלותה הנמוכה היא נדירה בסרטי בלוקבאסטר.
אדוארדס אישר את השימוש במצלמה במהלך פאנל "Directors on Directing" בכנס קומי-קון – סן דייגו בשנת 2023, שם הבמאי לואי לטריה העיר כי ההחלטה היצירתית הזו עשויה "לשנות את עולם הקולנוע לנצח".
בהתחשב בתקציב, יוצרי הסרט השתמשו בשיטות צילומי סרטים עצמאיים, תוך שמירה על צוות מצומצם, תאורה טבעית במקומות מסוימים והקלטת סאונד מוגבלת.
במקום לבנות סטי צילום גדולים או להסתמך על טכנולוגיות דיגיטליות כמו מסך ירוק או StageCraft , הוחלט לשלוח צוות קטן לצלם ב-80 אתרים ברחבי העולם שהתאימו לאסתטיקה המדע-בדיונית הרצויה.
רק לאחר שהעריכה הסופית הושלמה, נוספו האפקטים החזותיים לתמונות.
בשיטה זו, אדוארדס העריך שההפקה עלתה 80 מיליון דולר בלבד, במקום כ-300 מיליון דולר בתקציב רגיל.
סצנות פנים ופעלולים צולמו ב"אולפני Pinewood".
הצילומים הסתיימו ב-30 במאי 2022.
ג'יימס קלין, שהיה אמן קונספט בסרט רוג אחת, חזר לשתף פעולה עם אדוארדס בסרט זה בתפקיד מעצב ההפקה.
"התחנה החללית הצבאית האמריקאית" (USS NOMAD) נחשבת לאחת מהאלמנטים החשובים ביותר בסרט, בשל העיצוב הוויזואלי הייחודי שלה ואפקטי הסאונד שלה.
אדוארדס גילה שלקח את כל תקופת הסגרים שהושתו בעקבות מגפת הקורונה לעצב אותה, ותיאר אותה כ"ציפור טרף ועין רואה בשמיים, תמיד מסתכלת על כולם.
אז המשכנו לשחק עם שני הצורות האלה ולשלב ביניהן עד שזה הרגיש נכון".
אפקטי הסאונד של הספינה סופקו על ידי אית'ן ואן דר רין ואריק אדהאל, שעבדו עם אדוארדס גם על גודזילה (2014), ותיארו את האפקטים כ"דואט, אפשר לומר את זה בצורה יפה, בין מוזיקה לסאונד, וזה אף פעם לא מריבה".
עריכת חיתוך ההרכבה של הסרט, שאורכו היה חמש שעות, לא השתמש באף פסקול זמני עבור המוזיקה, אלא רק בעיצוב הסאונד, דבר שאדוארדס השווה אותו למוזיקה של הסרטים המדברים בשנות ה-20 המאוחרות של המאה ה-20.
בגלל זאת, הוחלט שלא להוסיף מוזיקה לסרט במהלך כל תהליך העריכה, על מנת לקבל את הקצב ומבנה הסיפור בצורה יעילה.
אדוארדס תיאר את החוויה כ"מאוד מעניינת.
חלק ממני חושב שאעשה את זה שוב, כי זה שם הרבה לחץ על עיצוב הסאונד, אבל אז אתה לא מתחבא מאחורי מוזיקה כדי 'להציל' את הסיפור".
ב-17 ביולי 2023, אדוארדס אישר בחשבון הטוויטר של הסרט כי הנס צימר ילחין את פסקול הסרט.
ב-19 בספטמבר 2023, אדוארדס חשף כי הוא תכנן בתחילה לפנות לחברה המתמחה במוזיקה שיצרה בינה מלאכותית כדי לשכפל את סגנון המוזיקה של צימר.
למרות שהתהליך נתן לו תוצאות מספקות, אדוארדס בחר דווקא בצימר להבקיע במקור את הסרט.
הפסקול שוחרר דיגיטלית על ידי הוליווד רקורדס ב-29 בספטמבר 2023.
ההצצה הראשונה לסרט הוצגה ב-CinemaCon ב-26 באפריל 2023. באותו אירוע הוכרז כי שם הסרט שונה מ-"True Love" ל-"The Creator", לאחר שהובן כי השם המקורי עלול להטעות קהל פוטנציאלי ולגרום לסרט להיתפס כרומנטי.
הטיזר הראשון, בליווי רמיקס לשיר Dream On של אירוסמית', פורסם ב-17 במאי 2023. הטריילר הרשמי יצא ב-17 ביולי 2023, שלושה ימים לאחר תחילת שביתת התסריטאים של הוליווד.
בעקבות העלילה, שהציגה בינה מלאכותית המשתלטת על חייהם של בני אדם, נוצר קשר בין הסרט לחששות השחקנים מתעשיית הקולנוע שתשתמש ב-AI כדי לשכפל את דמותם ללא פיצוי.
אדוארדס התייחס לכך בהומור ואמר שבחירת "שנת 2070" כזמן התרחשות הסרט הייתה שגויה, כי היה עליו לבחור ב-2023, לאור ההתפתחויות האחרונות בתחום הבינה המלאכותית.
בכנס קומי-קון – סן דייגו הוצגו קטעים בלעדיים מתוך אחת מסצנות הקרב, לצד טעימה מפסקול הסרט של הנס צימר.
באוגוסט 2023 נערכו מספר אירועי קידום, כולל הקרנת קטעים ב-IMAX עם שיחת שאלות ותשובות עם אדוארדס.
בספטמבר 2023 נערכו פעלולי פרסום כאשר שחקנים מחופשים לרובוטים מהסרט הופיעו במשחקי פוטבול ובייסבול בארצות הברית.
בנוסף, ספר מאחורי הקלעים מאת ג'יימס מוטראם, הכולל אומנות קונספט ותיעוד הפקת הסרט, פורסם ב-14 בנובמבר 2023.
הטריילר הרשמי של "היוצר", שפורסם ב-17 ביולי 2023, ספג ביקורת על כך שהשתמש בצילום מהפיצוץ בנמל ביירות בשנת 2020 כרקע לאפקטים חזותיים, שהציגו את לוס אנג'לס העתידית נהרסת בפיצוץ גרעיני.
הנושא התגלה לראשונה על ידי משתמש רדיט וזכה לסיקור בערוץ היוטיוב Corridor Crew בסדרת "VFX Artists React".
ב-15 בספטמבר 2023, במהלך סשן AMA עם הבמאי גארת' אדוארדס ב-Reddit, הוא הסביר שהשימוש בצילום היה טעות, שכן הוא מעולם לא נועד להיכלל בטריילר.
לדבריו, בתהליך ההפקה מקובל להשתמש בצילומים ארכיוניים כהדמיה זמנית לאפקטים חזותיים, והבהיר כי הקטע אינו מופיע בסרט עצמו.
הקרנה מוקדמת לעיתונאים ולאנשי תעשייה נערכה ב-"TCL Chinese Theatre" בלוס אנג'לס ב-18 בספטמבר 2023. במקור, זו הייתה אמורה להיות בכורת הסרט העולמית, אך היא הושפעה ממחאות העובדים בהוליווד בשנת 2023. טרם תחילת ההקרנה, הבמאי גארת' אדוארדס נשא דברים והביע את תמיכתו בשחקני הסרט, שנמנע מהם לקדם אותו בשל השביתות.
בתצוגה בלובי הוצגו אביזרים ותלבושות מתוך הסרט.
בכורה נוספת התקיימה ב-Fantastic Fest בטקסס ב-26 בספטמבר 2023, לצד הקרנה מיוחדת באותו יום ב-"Beyond Fest" ב"תיאטרון Aero" בסנטה מוניקה, קליפורניה.
בכורת הסרט בבריטניה נערכה גם היא ב-26 בספטמבר במוזיאון המדע בדרום קנזינגטון, לונדון.